Í rökstuðningi fyrir valinu kemur meðal annars fram : „ Landvirkjun hefur lagt ríka áherslu á að skapa góða fyrirtækjamenningu þar sem jafnrétti og virðing fyrir fjölbreytileika samfélagsins liggja til grundvallar . Landsvirkjun hefur farið framsæknar leiðir í innri markaðssetningu á jafnrétti . Í allri jafnréttisvinnunni hefur verið haft að leiðarljósi að hjálpast að við að skilja jafnrétti og þróa vinnustaðamenninguna saman sem heild . Þó að við séum í fremstu röð meðal þjóða í jafnréttismálum erum við skást , ekki best , enda mikið eftir . Það er mikilvægt að fagna því sem vel er gert og Hvatningarverðlaunin stuðla að því að við höldum áfram að taka rétt skref í átt að markmiðinu . Ég óska Landsvirkjun til hamingju með viðurkenninguna og hvet auðvitað aðra til að keppa að sama marki , “ segir Þórdís Kolbrún R. Gylfadóttir . „ Það er okkur mikilvægt , því við viljum vera eftirsóknarverður vinnustaður fyrir framúrskarandi fólk af öllum kynjum . Verðlaunin eru okkur mikil hvatning til að halda áfram á sömu braut , “ segir Hörður Arnarson , forstjóri Landsvirkjunar : Á fundinum í morgun fluttu þau Hilmar Sigurðsson , forstjóri Sagafilm , sem hlaut Hvatningarverðlaun jafnréttismála 2018 , Ásdís Ýr Pétursdóttir , forstöðumaður samfélagsábyrgðar og samskipta hjá Icelandair , og Ólöf Júlíusdóttir , doktor í félagsfræði frá Háskóla Íslands , stutt erindi um jafnréttismál . Að Hvatningarverðlaunum jafnréttismála standa Atvinnuvega - og nýsköpunarráðuneytið , Festa – miðstöð um samfélagsábyrgð , Háskóli Íslands , Samtök atvinnulífsins og UN Women á Íslandi .